gl en gl gl gl gl gl ja en gl gl gl gl gl it gl es gl gl es es gl ja gl gl gl gl cs it de es it es es es gl it es es en es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: Cociñando a represión contra o anarquismo.
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
Cociñando a represión contra o anarquismo.
Varios artigos aparecidos ultimamente na prensa comercial serviron de introdución ás detencións da pasada semana contra cinco anarquistas acusados de cargos relativos a terrorismo e agora encarcerados en preventiva pola audiencia nacional.
Antes de pasar ao tema das detencións concretas, bastante necesario debido á incomprensible falta de información dos nosos medios sobre o caso, gustaríanos facer un pequeno repaso á ofensiva mediática previa ao golpe represivo. E é importante levar a nosa atención á preparación informativa do ataque policíaco, entre outras moitas cousas, porque sitúa galiza no centro das súas construcións conspirativas. E dicimos isto porque varios dos artigos xornalísticos, alusivos a un informe policial elaborado en abril, apuntan directamente cara esta terra nun alarde desinformativo que movería a risa de non ser polas nefastas consecuencias que podería carrexar. Desa forma, NESTE artigo da SER (cadea radiofónica que serve especialmente de voceiro policíaco) sinalan ao grupo "Novembro Negro", o cal eles radican en Compostela, como un dos novos integrantes do panorama subversivo "anarcoinsurreccionalista". A moito máis prosaica realidade é que, baixo este nome, se realizaron unhas xornadas divulgativas que percorreron varios centros sociais galegos con charlas, debates e encontros libertarios totalmente públicos e transparentes (mais información neste blog AQUÍ), a temática dos mesmos aludiu a tan sediciosos conceptos coma a medicación da infancia, a problemática hambiental, os centros de menores ou as loitas carcerarias. O mesmo artigo da emisora de PRISA sitúa os "puntos quentes" do anarquismo radical en Palencia, GALICIA, La Rioja, Cataluña, Madrid e Andalucía. Pero non fica aí a cousa, pois nun artigo de opinión asinado pola mesma Ana Terradillos que pergeñó o outro pastiche informativo (será un chistoso pseudónimo policial?), enumerando as provincias con actividade terrorista mencionadas polo enigmático informe policíaco sobre anarquismo, citaba Barcelona, A Coruña, Ourense, Pontevedra e Madrid. Vamos, que polo que a aquí concirne só falta Lugo.(O outro artigo da xornalista que nos ten "tAn aTerradillos" -AQUÍ).
Pero a nivel estatal a cousa vai máis alo, pois dende o, canto menos estraño, atentado á catedral da Almudena (máis información neste blog -AQUÍ) e as accións insurreccional-humorísticas dos consoladores bomba (máis info -AQUÍ) a prensa se puxo as botas con elucubracións absurdas sobre o "triangulo anarquista mediterraneo" formado por Italia, Grecia e Eapaña. Sobre este tema recomendamos a lectura DESTE artigo de opinión aparecido en Aversión e traducido ao galego por Abordaxe.
Agora pensabamos falar aquí das detencións de Sabadell, cada vez máis evidentemente ligadas á mentada campaña de intoxicación mediática, pero finalmente decidimos conceder a este asunto a súa propia entrada exclusiva neste mesmo blog.
Etiquetas: anarquistas, galiza, guerra social, insurreccionalismo, manipulacion, represión
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)